《清冷山》
元代·徐舫

万仞寒容尺度量，巍然亘古独苍苍。三秋风露松梢月，九夏林泉石上霜。

野径晴烟笼树白，危峰暮霭接天黄。我游乘兴吟魂爽，浪欲骑鹏谒帝乡。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。